CELEX: 62010CO0091
Language: bg
Date: 2010-09-29 00:00:00
Title: Определение на Съда (седми състав) от 29 септември 2010 г.#VAV-Autovermietung GmbH срещу Inspecteur van de Belastingdienst/Douane Zuid, kantoor Roosendaal.#Искане за преюдициално заключение: Rechtbank Breda - Нидерландия.#Член 104, параграф 3, първа алинея от Процедурния правилник - Свободно предоставяне на услуги - Членове 49-55 ЕО - Автомобили - Използване в държава членка на автомобил, регистриран и нает в друга държава членка - Заплащане на такса за това превозно средство в първата държава членка при първото му използване по националната пътна мрежа.#Дело C-91/10.

Определение на Съда (седми състав) от 29 септември 2010 г. — VAV‑Autovermietung/Inspecteur van de Belastingdienst/Douane Zuid,
            kantoor Roosendaal
      (Дело C‑91/10)
      „Член 104, параграф 3, първа алинея от Процедурния правилник — Свободно предоставяне на услуги — Членове от 49 ЕО до 55 ЕО — Автомобили — Използване в държава членка на автомобил, регистриран и нает в друга държава членка — Заплащане на такса за това превозно средство в първата държава членка при първото му използване по националната пътна мрежа“
      Свободно предоставяне на услуги — Ограничения (членове 49 ЕО—55 ЕО) (вж. точка 30 и диспозитива)
      Предмет
      
         
               Преюдициално запитване — Rechtbank Breda — Тълкуване на членове от 56 ДФЕС до 62 ДФЕС — Национална правна уредба, която предвижда
                  събиране на такса за регистрация при първото използване на превозно средство по националната пътна мрежа
               
            Диспозитив
      Членове 49 ЕО—55 ЕО трябва да се тълкуват в смисъл, че не допускат национална правна уредба като разглежданата в спора по
         главното производство, по силата на която лице, което пребивава или е установено в дадена държава членка и използва в същата
         автомобил, регистриран и нает в друга държава членка, при първото използване на това превозно средство по пътната мрежа на
         първата държава членка да трябва най-напред да заплати такса в пълен размер, като впоследствие му се възстановява неизползваната
         част от нея, изчислена с оглед на продължителността на използването на посоченото превозно средство по тази пътна мрежа, без
         да се начисляват лихви.